โจคิว

โจคิว () หรือ โชคิว เป็น ศักราชของญี่ปุ่น หลังจากปี เก็มโป และก่อนปี โจโอ โดยรัชศกนี้อยู่ในช่วงเดือนพฤษภาคม ค.ศ. 1219 - เดือนพฤษภาคม ค.ศ. 1222 จักรพรรดิผู้ครองราชย์ในศักราชนี้คือ จักรพรรดิจุนโตกุ (順徳天皇)

เปลี่ยนปีศักราช 
 ค.ศ. 1219 โจคิวปีที่ 1 (承久元年): ชื่อศักราชใหม่ถูกสร้างขึ้นเนื่องจากศักราชก่อนหน้าสิ้นสุดลงและศักราชใหม่เริ่มขึ้นในปี เก็มโปที่ 3 ในวันที่ 6 เดือน 12 ปี ค.ศ. 1219

เหตุการณ์ในปีโจคิว 
 12 กุมภาพันธ์ ค.ศ. 1219 (วันที่ 26 เดือน 1 ปีโจคิว ที่ 1): โชกุนซาโนโตโมะถูกลอบสังหารบนขั้นบันไดของศาลเจ้าสึรูงาโอกะฮาจิมัง ในคามากูระ 40 ปีที่มินาโมโตะ โนะ โยริโตโมะ มินาโมโตะ โนะ โยริอิเอะ และมินาโมโตะ โนะ ซาเนโตโมะ เป็นผู้นำต่อเนื่องกันของรัฐบาลโชกุนคามากูระ บางครั้งถูกเรียกว่า "ช่วงเวลาของโชกุนทั้งสาม" โชกุนคนใหม่ไม่ได้รับการเสนอชื่อเป็นเวลาหลายปีในระหว่างที่ระบบราชการคามากูระยังคงทำงานต่อไปโดยไม่หยุดชะงัก
 ค.ศ. 1220 (เดือน 2 ปี โจคิว ที่ 2) : จักรพรรดิจุนโตะกุ ทรงเสด็จเยี่ยม ศาลเจ้าอิวะชิมิซุ และ ศาลเจ้ากาโม
 13 พฤษภาคม ค.ศ. 1221 (วันที่ 20 เดือน 4 ปี โจคิว ที่ 3) : ปีที่ 11 ในรัชสมัยของจักรพรรดิจุนโตะกุองค์จักรพรรดิทรงสละราชสมบัติให้กับ เจ้าชายคะเนะนะริ พระชนมายุเพียง 4 พรรษาขึ้นสืบ ราชบัลลังก์ดอกเบญจมาศ ต่อมาเป็น จักรพรรดิชูเกียว โดยรัชสมัยของจักรพรรดิชูเกียวมีระยะเวลาที่ค่อนข้างสั้นเพียงเดือนเศษเท่านั้นโดยมี ไดโจโฮโอ โกะ-โทะบะ พระอัยกา (ปู่) กุมพระราชอำนาจไว้ตลอดรัชกาล

 29 กรกฎาคม ค.ศ. 1221 (วันที่ 9 เดือน 7 ปี โจคิว ที่ 3) : จักรพรรดิจุนโตะกุทรงถูกบีบให้สละราชบัลลังก์โดยมิได้สถาปนารัชทายาททำให้ผู้สืบราชบัลลังก์องค์ต่อมาคือ เจ้าชายโทะโยะฮิโตะ พระราชนัดดาอีกพระองค์ของไดโจโฮโอโกะ-โทะบะขึ้นสืบราชบัลลังก์ดอกเบญจมาศต่อมาเป็น จักรพรรดิโกะ-โฮะริกะวะ

การสละราชบัลลังก์ของจักรพรรดิจุนโตะกุครั้งนี้เกิดขึ้น 2 เดือนหลังจาก สงครามปีโจคิว ทำให้พระองค์มิได้รับการยอมรับว่าเป็นจักรพรรดิจนกระทั่งปี ค.ศ. 1870 ในรัชสมัยของ จักรพรรดิเมจิ พระองค์จึงได้รับการรับรองขึ้นเป็นจักรพรรดิอีกครั้ง

 ค.ศ. 1221 (ปี โจคิว ที่ 3) : ใน สงครามปีโจคิว อดีตจักรพรรดิโกะ-โทะบะและผู้สนับสนุนพยายามก่อการยึดพระราชอำนาจคืนจาก คะมะกุระบะกุฟุ แต่ไม่สำเร็จ

 14 มกราคม ค.ศ. 1222 (วันที่ 1 เดือน 12 ปี โจคิว ที่ 3) : จักรพรรดิโกะ-โฮะริกะวะประกอบพระราชพิธีบรมราชาภิเษก ณ พระราชวังหลวงเฮอัง

ตารางเทียบศักราช

อ้างอิง

แหล่งข้อมูลอื่น 

ศักราชญี่ปุ่น
ยุคคามากูระ